Poesia pro Ulassai
(Ulassai 3/4/2003)

Tue, gentile patria ulassesa,
Terra amena pro natura dotada 
De superbas montagnas circundada
Riccas de donos de naturalesa

As’una grutta ch’este una ricchesa
Continu de turistas visitada
In Lequarci famosa sa cascada
Incantadora sa sua bellesa
	
De supra s’assa nde valad’a bolu
Spumeggiante su maestosu riu
Superbu candu at fattu sa piena

Scurrende custa esuberante vena
T’intonada unu raru murmuriu
Chi l’accumagnada finzas a Perdu Tolu.